„Дойче веле“ излъчва първата си програма по радиото на 3 май 1953 година – реч на германския президент Теодор Хойс до германците по света. През следващата година започва излъчване на английски, френски, испански и португалски език. От 1957 година в програмата на радиото влизат курсове по немски език. В следващите години „Дойче веле“ добавя нови езици към програмата си. От 1 август 1963 г. има българска редакция. „Пражката пролет“ е първото изпитание за „Дойче веле“ като „кризисно радио“. На 1 април 1992 е пусната телевизия „Дойче веле“. През 2005 г. към медията е добавен информационният портал "www.dw.de".